5 « 
Értekezések. 
Jelentés a Main unit líról Zebegényen. 
Dr. Szabó József- tői. 
(Fölolvastatott a föleit, társulatnak 1873. febv. 12-én tartott szak gyűlésén). 
Az 1873. évi január 22-én tartott közgyűlés után tett 
abbeli közlésemre, hogy Luczenbacher Pál úr Szobbról 
tudatja, miszerint az ő téglavetőjében Mammuth csontokat 
fedeztek fel, s gyanítható, hogy az egész váz együtt van, 
s szívesen venné, ha a szakemberek megtekintenék, egy 
bizottság küldetett ki, melynek tagjai dr. Hofmann Ká¬ 
roly, Roth Lajos, Matyasovszky Jakab, Gerevics Sándor 
és én voltunk. 
Másnap, azaz január 23-á.n Szobbra kimentünk s a 
küldöttség Dr. Krenner József úrral szaporodott, ki a 
m. n. Muzeum részéről lett kiküldve, Luczenbacher úrnak 
óhajtása alapján, ki e leletről Pulszky urat, mint a mu¬ 
zeum igazgatóját is értesítette. 
Szobbon Luczenbacher úr először is megmutatta az 
irodában az ott eddig összegyűjtött tárgyakat, melyek között 
a Mammuthnak két agyara, foga, bordái, valamint Rhino- 
cerosnak szárcsontja, végre ökör- és szarvas-csontmarad- 
ványok voltak, s ez utóbbiak között egy agancs-darabon 
mesterségesen hegyezes es átfúrás mutatkozott. A tár¬ 
gyak megtartási állapota rósz, a Mammuthcsontok s 
különösen az agyar igen mállottak, úgy hogy szétesnek 
kis nyomásra, és csak a legnagyobb óvatosság mellett 
hozhatták a lelhelyről az irodába, agyaggal és zsineggel 
összetartva maradhatott meg úgy is, a mint van. Az 
agyar legnagyobb átmérője 8—9", meglevő hosszasága 
vagy 4 láb, a többi el van törve s nincs meg; ha kiegé¬ 
szítve gondoljuk az egész agyart , az 9 — 10 láb 
hosszú is lehetett. A Rhinoceros- es ökörcsontok vala¬ 
mivel épebbek, a szarvascsont egészen ép, és üde kiné¬ 
zése van. 
Fődolog volt azonban, az előjövési helyet tekinteni 
meg. Luczenbacher úr szives volt intézkedni, hogy hala¬ 
déktalanul kiszekerezhessünk a téglavetőbe, mi Szobb es 
Zebegény határán van, egy a Dunától befelé menő kis 
völgyben, melynek neve „Ujvölgy." 
